**Petteri Nokelainen** (s. 16. tammikuuta 1986 Imatra, Suomi) on suomalainen entinen jääkiekkoilija ja maailmanmestari. 

Nokelainen on pelannut urallaan 245 NHL-runkosarjaottelua tehopistein 20+21=41, ja pudotuspeleissä 21 ottelua tehoin 0+2=2. SM-liigassa Nokelainen on edustanut kasvattajaseuraansa SaiPaa sekä Jokereita. SM-liigan runkosarjassa hän on pelannut 140 ottelua tehoin 31+25=56 ja pudotuspeleissä 7 ottelua tehoin 2+0=2.

Pelaajauransa jälkeen Nokelainen opiskeli kauppatieteiden kandidaatiksi ja toimii nykyisin varainhoitajana Obsido Oy:ssa asiakkainaan muiden muassa suomalaisia NHL-kiekkoilijoita.

Seurajoukkueura
---------------

Nokelainen aloitti jääkiekkoilun Imatran Ketterässä, josta siirtyi lappeenrantalaiseen Saimaan Palloon C-juniorina. Hän pelasi ensimmäiset ammattilaisottelunsa SaiPassa kaudella 2002–2003. Seuraavana kahtena vuonna Nokelainen pelasi koko kaudet aikuisten sarjassa. Kaudella 2004–2005 Nokelainen teki jo 15 maalia ja nousi SaiPan luottopelaajien joukkoon.

Kesällä 2005 Nokelainen teki kahden vuoden sopimuksen Espoo Bluesin kanssa , mutta ei ehtinyt pelata Bluesissa otteluakaan, sillä elokuussa Nokelainen allekirjoitti sopimuksen NHL-seura New York Islandersiin. Islanders oli varannut Nokelaisen vuoden 2004 varaustilaisuuden 16. vuorolla. Nokelainen pääsi heti tulokaskaudellaan Islandersin NHL-kokoonpanoon, mutta pelasi vain 11 ottelua tehoin 1+1. Nokelaisen kautta kuitenkin vaivasi polvivamma, minkä seurauksena hänen polvilumpionsa leikattiin huhtikuussa 2006.

Nokelainen palasi kaudeksi 2006–2007 jälleen pelikaukaloihin. Hän ei kuitenkaan päässyt toisella Pohjois-Amerikan kaudella peliaikaa Islandersissa, vaan oli koko kauden AHL-seura Bridgeport Sound Tigersissa. Ennen kauden 2007–2008 alkua Nokelainen kaupattiin Boston Bruinsiin, josta Islanders sai hyökkääjä Ben Walterin ja mahdollisen varausvuoron. Nokelainen pelasi Bostonissa kauden 2008–2009 loppupuolella asti. Hänet kaupattiin maaliskuussa 2009 Anaheim Ducksiin vaihdossa Steve Montadoriin. Nokelaisen ura Anaheimissa kesti vuoden verran, kunnes hänet kaupattiin maaliskuussa 2010 Phoenix Coyotesiin vaihdossa kuudennen kierroksen varausoikeuteen.

Elokuussa 2010 Nokelainen allekirjoitti kaksivuotisen sopimuksen Helsingin Jokereiden kanssa. Kaudeksi 2011–2012 hän palasi NHL-liigaan, Phoenix Coyotesin joukkueeseen. Lokakuussa 2011 Nokelainen siirtyi Montréal Canadiensiin yhdessä Garrett Staffordin kanssa. Toiseen suuntaan siirtyi Brock Trotter.

Maajoukkueura
-------------

Nokelainen edusti Suomea sekä 18- että 20-vuotiaiden MM-kilpailuissa. 18-vuotiaiden kisoissa vuonna 2004 Nokelainen teki 5 maalia ja antoi 6 maalisyöttöä. Saldolla hän jakoi turnauksen pistepörssin kärkipaikan yhdessä joukkuekavereiden Lauri Korpikosken, Lauri Tukosen ja venäläisen Roman Vološenkon kanssa.

Ensimmäiset aikuisten maaottelunsa Nokelainen pelasi keväällä 2011. Hän osallistui myös samana keväänä Slovakiassa pelattuihin MM-kilpailuihin, jossa Suomi voitti historiansa toisen maailmanmestaruuden. Hän teki Ruotsia vastaan pelatussa loppuottelussa Suomen 2–1-johtomaalin, joka jäi lopulta myös voittomaaliksi.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2002–2003 | SaiPa | SM-liiga | 2 | 1 | 0 | 1 | 2 | – | – | – | – | – |
| 2003–2004 | SaiPa | SM-liiga | 40 | 4 | 4 | 8 | 16 | – | – | – | – | – | JMM | 7 | 1 | 0 | 1 | 0 |
|  | Suomi U20 | Mestis | 3 | 0 | 1 | 1 | 0 | – | – | – | – | – |
| 2004–2005 | SaiPa | SM-liiga | 52 | 15 | 5 | 20 | 34 | – | – | – | – | – | JMM | 6 | 1 | 4 | 5 | 2 |
| 2005–2006 | New York Islanders | NHL | 15 | 1 | 1 | 2 | 4 | – | – | – | – | – |
| 2006–2007 | Bridgeport Sound Tigers | AHL | 60 | 6 | 10 | 16 | 51 | – | – | – | – | – |
| 2007–2008 | Boston Bruins | NHL | 57 | 7 | 3 | 10 | 19 | 7 | 0 | 2 | 2 | 4 |
|  | Providence Bruins | AHL | 8 | 3 | 5 | 8 | 4 | 6 | 4 | 1 | 5 | 0 |
| 2008–2009 | Boston Bruins | NHL | 33 | 0 | 3 | 3 | 10 | – | – | – | – | – |
|  | Anaheim Ducks | NHL | 17 | 4 | 2 | 6 | 6 | 9 | 0 | 0 | 0 | 2 |
| 2009–2010 | Anaheim Ducks | NHL | 50 | 4 | 7 | 11 | 21 | – | – | – | – | – |
|  | Phoenix Coyotes | NHL | 17 | 1 | 1 | 2 | 6 | 5 | 0 | 0 | 0 | 2 |
| 2010–2011 | Jokerit | SM-liiga | 46 | 11 | 16 | 27 | 116 | 7 | 2 | 0 | 2 | 12 | MM | 9 | 1 | 1 | 2 | 8 |
| 2011–2012 | Phoenix Coyotes | NHL | 5 | 0 | 1 | 1 | 0 | – | – | – | – | – | MM | – | – | – | – | – |
|  | Montreal Canadiens | NHL | 51 | 3 | 3 | 6 | 37 | – | – | – | – | – |
| 2012–2013 | Hamilton Bulldogs | AHL | 17 | 2 | 2 | 4 | 21 | – | – | – | – | – |
| 2013–2014 | Brynäs IF  | SHL | 19 | 4 | 3 | 7 | 12 | 5 | 0 | 3 | 3 | 2 |
| 2014–2015 | Torpedo Nižni Novgorod | KHL | 26 | 7 | 3 | 10 | 32 | – | – | – | – | – |
| 2015–2016 | SaiPa | SM-liiga | 10 | 4 | 4 | 8 | 6 | – | – | – | – | – |
| 5 kautta | yhteensä | NHL | 245 | 20 | 21 | 41 | 103 | 21 | 0 | 2 | 2 | 8 |
| 5 kautta | yhteensä | SM-liiga | 150 | 35 | 29 | 64 | 174 | 7 | 2 | 0 | 2 | 12 |

Lähteet
-------

1. ↑  Varainhoitaja Petteri Nokelainen paljastaa totuuden NHL-pelaajien miljoonista – "Se tulee yllätyksenä" *Ilta-Sanomat*.  2.4.2021. Viitattu 3.4.2021.
2. 1 2  Imatralaishyökkääjä vei Suomen voittoon  16.5.2011. Yle Etelä-Karjala.  Arkistoitu 20.9.2011. Viitattu 16.5.2011.
3. ↑  Petteri Nokelainen (FIN) European Hockey.Net. Viitattu 16.5.2011. (englanniksi)
4. ↑  Petteri Nokelainen siirtyy Bluesiin  6. toukokuuta 2005. Jatkoaika. Viitattu 20. syyskuuta 2007.
5. ↑  Nokelainen siirtyy Islandersiin, Tukonenkin lähdössä  19. elokuuta 2005. Jatkoaika. Viitattu 20. syyskuuta 2007.
6. ↑  Player Bio: Petteri Nokelainen *thehockeynews.com*. The Hockey News Corporation. Viitattu 20. syyskuuta 2007. (englanniksi)[vanhentunut linkki]
7. ↑  Petteri Nokelainen polvileikkaukseen  5. huhtikuuta 2006. Jatkoaika. Viitattu 20. syyskuuta 2007.
8. ↑  Petteri Nokelainen siirtyy Bostoniin  12. syyskuuta 2007. Jatkoaika. Viitattu 20. syyskuuta 2007.
9. ↑  Petteri Nokelainen Jokereihin  27.8.2010. sm-liiga.fi:  Jääkiekon SM-liiga. Viitattu 6.9.2010. [vanhentunut linkki]
10. ↑  Nokelaisen ura jatkuu Kanadan puolella  24. lokakuuta 2011. Jatkoaika. Viitattu 25. lokakuuta 2011.
11. ↑  2004 IIHF World U18 Championship: Scoring Leaders (pdf) *iihf.com*. IIHF. Viitattu 20. syyskuuta 2007. (englanniksi)
12. ↑  Petteri Nokelainen odottaa mielenkiintoista debyyttiturnausta  30.4.2011. Uutis-Vuoksi. Viitattu 16.5.2011. [vanhentunut linkki]

Aiheesta muualla
----------------

* Petteri Nokelainen *Elite Prospects*. Everysport Media Group AB.  (englanniksi)
* Petteri Nokelainen Eurohockey-sivustolla (englanniksi)
* Petteri Nokelainen The Internet Hockey Databasessa (englanniksi)
* Petteri Nokelainen nhlfinns-sivustolla (englanniksi)

Suomen joukkue – Jääkiekon MM-kilpailut 2011
4 Väänänen |
5 Kukkonen (**A**) |
6 Jaakola |
9 Koivu (**C**) |
15 Ruutu (**A**) |
18 Lepistö |
19 Välivaara |
20 Pesonen |
21 Niskala |
24 Lajunen |
26 Immonen |
28 Salmela |
29 Nokelainen |
30 Hovinen |
31 Vehanen |
35 Lassila |
37 Pyörälä |
39 Kapanen |
40 Pihlström |
41 Puistola |
47 Lahti |
50 Aaltonen |
58 Joensuu |
64 Granlund |
71 Komarov |
Valmentaja Jukka Jalonen